August Pedajas

August Pedajas (24. november 1930 Konguta vald – 4. aprill 1992) oli Eesti NSV põllumajandusjuht, partei- ja riigitegelane.

Ta lõpetas aastal 1962 agronoomina Eesti Põllumajanduse Akadeemia ja aastal 1968 NLKP KK juures asuva Kõrgema Parteikooli.

Aastatel 1949–1952 töötas ta Torma masinatraktorijaamas jaoskonnaagronoomina ja vanemagronoomina, aastatel 1952–1956 Ahja masinatraktorijaama direktorina. Aastatel 1956–1962 oli ta Põlva rajooni RSN Täitevkomitee esimeesAugust Augusti p. Pedajas, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 123. Aastatel 1962–1965 oli ta Viljandi Kolhoosi- ja Sovhoositootmise valitsuse juhataja, aastatel 1968–1969 Viljandi Rajooni Põllumajanduse Tootmisvalitsuse juhataja. Aastatel 1969–1970 oli ta EKP Viljandi Rajoonikomitee I sekretär.  Aastatel 1970–1982 oli ta Eesti NSV varumisminister.

August Pedajas hukkus autoõnnetuses 4. aprillil 1992 Saaremaal ja ta maeti 11. aprillil 1992 MetsakalmistuleHaudi, Tallinna Metsakalmistu, V, 4T, 52.

Ta oli aastast 1952 NLKP liige, ta on olnud EKP Keskkomitee ja EKP revisjonikomisjoni liige. Ta oli Eesti NSV Ülemnõukogu VIII, IX ja X koosseisu saadik.

Tunnustus
 1958 orden "Austuse märk"
 1965 Tööpunalipu orden
 1971 Tööpunalipu orden
 1976 Eesti NSV teeneline agronoom

 Viited 

 Kirjandus 
 Eesti majanduse biograafiline leksikon 1951*2000 AS Kirjastus Ilo, 2003
 "Valitud ja valitsenud..." koostanud Jaan Toomla. Tallinn 1999.
 Eesti Nõukogude Entsüklopeedia 6. köide, Tallinn 1974
 Eesti Nõukogude Entsüklopeedia 9. köide, Tallinn 1978

Kategooria:Eesti NSV ministrid
Kategooria:Eesti Maaülikooli vilistlased
Kategooria:Eesti NSV teenelised agronoomid
Kategooria:EKP Keskkomitee liikmed
Kategooria:Eesti NSV kohaliku võimu tegelased
Kategooria:EKP Viljandi rajoonikomitee esimesed sekretärid
Kategooria:Eesti NSV VIII Ülemnõukogu liikmed
Kategooria:Eesti NSV IX Ülemnõukogu liikmed
Kategooria:Eesti NSV X Ülemnõukogu liikmed
Kategooria:Tööpunalipu ordeni kavalerid
Kategooria:Ordeni "Austuse märk" kavalerid
Kategooria:Metsakalmistule maetud
Kategooria:Sündinud 1930
Kategooria:Surnud 1992